CELEX: C2005/106/73
Language: hu
Date: 2005-04-30 00:00:00
Title: T-73/05. sz. ügy: Alejandro Martín Magone által az Európai Közösségek Bizottsága ellen 2005. február 14-én benyújtott kereset

30.4.2005   
            
            
               HU
            
            
               Az Európai Unió Hivatalos Lapja
            
            
               C 106/36
            
         Alejandro Martín Magone által az Európai Közösségek Bizottsága ellen 2005. február 14-én benyújtott kereset
   (T-73/05. sz. ügy)
   (2005/C 106/73)
   Az eljárás nyelve: francia
   Alejandro Martín Magone, lakóhelye: Brüsszel, képviseli: Eric Boigelot ügyvéd, kézbesítési cím: Luxembourg, 2005. február 14-én keresetet nyújtott be az Európai Közösségek Elsőfokú Bíróságához az Európai Közösségek Bizottsága ellen.
   A felperes keresetében azt kéri, hogy az Elsőfokú Bíróság:
   
               —
            
            
               semmisítse meg a felperes 2003. január 1. és 2003. december 31. között a Humanitárius Segélyek Hivatalának (ECHO) 2.700 posztján végzett szakmai előmeneteléről szóló jelentést, ideértve a fellebbezési eljárásokat és az azzal kapcsolatos egyéb határozatokat,
            
         
               —
            
            
               semmisítse meg a kinevezésre jogosult hatóság 2004. november 12-én átvett 2004. október 28-i, a személyzeti szabályzat 90. cikkének (2) bekezdése alapján 2004. július 26-án benyújtott panaszt elutasító határozatát,
            
         
               —
            
            
               mondja ki, hogy a felperes lelki és szakmai zaklatás áldozata,
            
         
               —
            
            
               az elszenvedett vagyoni és nem vagyoni kárért ítéljen meg a felperesnek méltányosan 39169,67 euró összegben meghatározott kártérítést, fenntartva a jogot annak az eljárás során való felemelésére,
            
         
               —
            
            
               kötelezze az alperest a költségek viselésére.
            
         Jogalapok és fontosabb érvek:
   Keresetének alátámasztásául a felperes elsőként előadja, hogy nyilvánvaló értékelési és eljárási hiba, illetve hatáskörrel való visszaélés történt, mivel olyan tények alapján adtak neki roppant hátrányos és káros minősítéseket, amelyek nem a szóban forgó időszakban történtek.
   A felperes ezen kívül a megtámadott határozat indokolásának hiányára, és arra is hivatkozik, hogy évek óta hivatali feljebbvalói lelki zaklatásának van kitéve. A felperes szerint ezt a megtámadott jelentésben foglalt megjegyzések is alátámasztják.
   A felperes végül arra hivatkozik, hogy sajátos helyzete miatt komoly pszichikai zavaroknak van kitéve, amelyeket az alperes beosztásának megváltoztatásakor nem vett figyelembe. Ez alapján az alperes nem tett eleget a gondossági kötelemnek, és megsértette a gondos ügyintézés elvét.